27/02/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 9 de febreiro de 2018, pola que se outorga a autorización administrativa de construción dunha instalación de distribución de enerxía eléctrica no termo municipal de Arteixo IN407A 2012/47-1)

Solicitante / promotor: UNION FENOSA DISTRIBUCION, S. A. Denominación da instalación: Modificado I Subestación 66 kV Morás, nova construción. Con data 22 de xullo de 2005, o Consello da Xunta de Galicia aprobou definitivamente o Proxecto Sectorial do Parque de Actividades Económicas de Arteixo (ACTECA). De conformidade có proxecto sectorial aprobado e en virtude do convenio subscrito entre XESTUR A CORUÑA e UNION FENOSA DISTRIBUCION, S. A. con data 1 de xullo de 2001, determinouse como solución eléctrica para atender a ampliación de potencia da inicialmente solicitada de 15.400 kW ata 24.750 kW, necesaria para dotar de subministro eléctrico ao parque empresarial de Morás, a construción da infraestrutura de distribución de enerxía eléctrica denominada Subestación Morás 66 kV. Primeiro. Con data 22 de marzo de 2012 UNION FENOSA DISTRIBUCION, S. A. presentou a solicitude de Autorización Administrativa e de Aprobación do Proxecto de Execución do proxecto denominado Subestación Morás 66 kV, nova construción, séndolle asinado para a súa tramitación o número de expediente IN407A 2012/47-1. Segundo. Cumprimentados os trámites establecidos no Título VII do Real Decreto 1955/2000, do 1 de decembro, con data 22 de xuño de 2012 a entón nomeada Xefatura Territorial da Consellería de Economía e Industria de A Coruña resolveu outorgar a autorización administrativa e de aprobación do proxecto de execución da infraestrutura denominada Subestación Morás 66 kV, nova construción (D. O. G. nº 141, do 24 de xullo de 2012 – B. O. P. nº 130, do 10 de xullo de 2012). Terceiro. Con data 12 de setembro de 2017, Cristina Veronica Zoran Alvarez Rementeria Illana que actúa en nome e representación de UNION FENOSA DISTRIBUCION, S. A. na súa condición de Director Zona Galicia, presentou a solicitude de autorización administrativa de construción do proxecto denominado Modificado ao proxecto oficial Subestación Morás 66 kV, nova construción. Cuarto. Tras da análise do documento técnico achegado xunto coa solicitude anterior, esta Xefatura Territorial requiriu con data 14 de novembro de 2017 a UNION FENOSA DISTRIBUCION, S. A. para que xustificara ou acreditara que as instalacións da subestación incluídas na autorización administrativa e aprobación do proxecto de execución do 22 de xuño de 2012 cumpren co disposto no Real Decreto 337/2014, do 9 de maio de 2014. Quinto. En resposta ó anterior requirimento, con data 30 de xaneiro de 2018 UNION FENOSA DISTRIBUCION, S. A., presentou unha nova solicitude de autorización administrativa de construción do proxecto denominado Modificado I Subestación Morás 66 kV, nova construción, achegando o preceptivo proxecto técnico que substitúe e anula ao presentado con data 12 de setembro de 2017, xustificando a súa redacción en base ó seguinte: - Describir as modificacións respecto do proxecto orixinal que conta con autorización administrativa e aprobación do proxecto de execución desta Xefatura Territorial de data 22 de xuño de 2012. - Acreditar o cumprimento do Real Decreto 337/2014, do 9 de maio, das modificacións con respecto do proxecto orixinal da totalidade das instalacións que compoñen a Subestación Morás 66 kV.1. Lexislación de aplicación: 1.1. Lei 24/2013, do 26 de decembro do Sector Eléctrico (B. O. E. nº 310, do 27 de decembro). 1.2. Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (B. O. E. nº 310, do 27 de decembro). 1.3. Real Decreto 842/2002, do 2 de agosto, polo que se aproba o Regulamento electrotécnico para baixa tensión (B. O. E. nº 224, do 18 de setembro). 1.4. Real Decreto 223/2008, de 15 de febreiro, polo que se aproban Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (B. O. E. nº 68, do 18 de marzo). 1.5. Real Decreto 1048/2013, do 27 de decembro, polo que se establece a metodoloxía para o cálculo da retribución da actividade de distribución de enerxía eléctrica (B. O. E. nº 312, do 30 de decembro). 1.6. Real Decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (B. O. E. nº 139, do 9 de xuño). 1.7. Lei 21/2013, do 9 de decembro, da Xefatura do Estado, de avaliación ambiental (B. O. E. nº 296, do 11 de decembro de 2013). 1.8. Resolución do 19 de febreiro de 2014, da Dirección Xeral de Enerxía e Minas, da Consellería de Economía e Industria, pola que se aproba o procedemento de autorización administrativa de construción de acordo có previsto na Lei 24/2013, do 26 de decembro, do Sector Eléctrico (D. O. G. nº 54, do 19 de marzo). 1.9. Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (D. O. G. nº 22, do 1 de febreiro). 2. O artigo 36.1 da Lei 24/2013, do 26 de decembro do Sector Eléctrico, dispón que. A posta en funcionamento, modificación, transmisión e peche definitivo das instalacións de distribución de enerxía eléctrica estará sometido, con carácter previo, ó réxime de autorizacións establecido no artigo 53.3. O artigo 36.2 da Lei 24/2013, do 26 de decembro do Sector Eléctrico, dispón que. A autorización, que non concederá dereitos exclusivos de uso, outorgarase atendendo tanto ó carácter do sistema de rede única e monopolio natural, propio da distribución eléctrica, como ó criterio de menor custo posible para o conxunto do sistema, propio de toda actividade regulada, e evitando o prexuízo aos titulares de redes xa establecidas obrigadas a atender os novos subministros que se soliciten.4. No artigo 53.1 da Lei 24/2013, do 26 de decembro do Sector Eléctrico, determínase que. Para a posta en funcionamento de novas instalacións de transporte, produción e liñas directas contempladas na presente Lei ou modificación das existentes, requirirase das seguintes autorizacións administrativas: a) Autorización administrativa previa, que se tramitará có anteproxecto da instalación como documento técnico e, no seu caso, conxuntamente coa avaliación de impacto ambiental, segundo disposto no texto refundido da Lei de Impacto Ambiental e proxectos, aprobado polo Real Decreto Lexislativo 1/2008 (actualmente substituída pola Lei 21/2013, do 9 de decembro, da Xefatura do Estado, de avaliación ambiental), e outorgará á empresa autorizada o dereito a realizar una instalación concreta en determinadas condicións. b) Autorización administrativa de construción, que permite ao titular realizar a construción da instalación cumprindo os requisitos técnicos esixibles. Para solicitala, o titular presentará un proxecto de execución xunto cunha declaración responsable que acredite o cumprimento da normativa que lle sexa de aplicación. Para a súa resolución deberanse analizar os condicionados exclusivamente técnico daquelas Administracións Públicas, organismos ou empresas que presten servizos públicos ou de interese económico xeral, unicamente no relativo a bens e dereitos sa súa propiedade que se atopen afectados pola instalación. A tramitación e resolución das autorizacións definidas nos parágrafos a) e b) poderán efectuarse de xeito consecutivo, coetáneo ou conxunto. c) Autorización de explotación, que permite, unha vez executado o proxecto, poñer en tensión as instalación e proceder á súa explotación. 5. A disposición adicional primeira do Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia, ditamina que As autorizacións das instalación de produción, transporte e distribución de enerxía eléctrica de competencia da Comunidade Autónoma de Galicia, tramitarase de acordo có procedemento establecido no Título VII do Real Decreto 1955/2000, do 1 de decembro, ou norma estatal que o substitúa, agás que a Xunta de Galicia promulgue as disposicións que regulen as materias obxecto daquel na nosa comunidade autónoma. As publicacións das solicitudes e resolucións ás que fai referencia o Título VII do Real Decreto 1955/2000, do 1 de decembro, realizaranse no Diario Oficial de Galicia e no boletín oficial das provincias respectivas.6. Na resolución de autorización administrativa e de aprobación do proxecto de execución da infraestrutura denominada Subestación Morás 66 kV, nova construción outorgada con data 22 de xuño de 2012 pola entón nomeada Xefatura Territorial da Consellería de Economía e Industria de A Coruña, concedíase a UNION FENOSA DISTRIBUCION, S. A. un prazo non superior a un ano para a construción da citada infraestrutura, non constando na mesma que, en caso de non cumprir có prazo de execución, procederíase a caducidade do expediente administrativo IN407A 2012/47-1.7. Durante o período de tempo transcorrido entre a data da autorización administrativa e de aprobación do proxecto de execución e a actualidade produciuse a entrada en vigor do Real Decreto 337/2014, do 9 de maio de 2014, polo que se aproban o Regulamento sobre Condicións Técnicas e Garantías de Seguridade en Instalacións Eléctricas de Alta Tensión e as súas Instrucións Técnicas Complementarias ITC-RAT 01 a 23 (B. O. E. nº 139, do 9 de xuño de 2014), non resultando de aplicación os criterios técnicos e construtivos do Real Decreto 3275/1982, do 12 de novembro, sobre condicións técnicas e garantías de seguridade en centrais eléctricas, subestacións e centros de transformación (B. O. E. nº 288, do 1 de decembro de 1982) baixo o que foi autorizado o proxecto de execución Subestación Morás 66 kV, ó non poder acollerse a tramitación do expediente ós prazos e procedementos establecidos na disposición transitoria segunda de dito Real Decreto 337/2014.8. O proxecto da instalación non se atopa entre os supostos previstos nos Anexos I e II da Lei 21/2013, do 9 de decembro, da Xefatura do Estado, de avaliación ambiental (B. O. E. nº 296, do 11 de decembro de 2013), ós que se debería esixir o sometemento a avaliación ambiental, ben ordinaria ben simplificada.9. As características técnicas mais salientables das instalacións para as que solicita a autorización administrativa de construción, son: Obxecto da infraestrutura proxectada: atender a demanda eléctrica do Parque Empresarial de Actividades Económicas de Arteixo (ACTECA), promovido por XESTUR. - Parque de intemperie: composto por dous (2) transformadores trifásicos con regulación de tensión en carga, refrixeración ONAN, grupo de conexión primario/secundario YNd11, de 25 MVA de potencia unitaria e relación de transformación 66/15 kV. - Parque 66 kV: de interior, con espazo para seres ampliado, cunha configuración de dobre barra e constituído por seis (6) celas blindadas encapsuladas, con illamento en SF 6 que corresponden ás posicións seguintes: - Dúas (2) posicións 601 / 604, de protección de primario de transformador T-I / T-II. - Dúas (2) posicións 602 / 603, de protección de liña 66 kV Carral / de liña 66 kV Sabón. - Unha (1) posición 605, de acoplamento transversal. - Unha (1) posición 6BA/6BB, de medida de tensión en barras, composta por dous (2) xogos de transformadores de tensión con relación de transformación 66:√3 / 110:√3 - 110:√3 - 110:√3 kV e potencias 30-30-50 VA. Conexións mediante terminais flexibles (primarios T-I e T-II) e enchufables (celas), en condutor tipo RHZ1-2OL (S) 36/66 kV 3(1 x 630 mm 2 Al). - Parque 15 kV: de interior, con espazo para seres ampliado, cunha configuración de dobre barra e constituído por nove (9) celas blindadas, con illamento en SF6 que corresponden ás posicións seguintes: - Dúas (2) posicións 704 / 709, de protección de secundario de transformador T-I / T-II. - Catro (4) posicións 705 / 706 / 707 / 708, de protección de liña 15 kV Parque Actividades Económicas Arteixo – 1 / de liña 15 kV Parque Actividades Económicas Arteixo – 2 / de liña 15 kV Parque Actividades Económicas Arteixo – 3 / de liña 15 kV Parque Actividades Económicas Arteixo - 4. - Unha (1) posición 702, de acoplamento transversal, con medida de tensión en barras 7BAB, composta por dous (2) xogos de transformadores de tensión con relación de transformación 16,5:√3 - 110:√3 - 110:3 kV e potencias 20-50 VA. - Dúas (2) posicións 701 / 703, de protección de transformador de servizos auxiliares T-I / T-II. Conexións mediante terminais flexibles (secundarios T-I e T-II) en condutor tipo RHZ1-2OL (S) 12/20 kV 3(1 x 630 mm 2 Cu) e enchufables (celas), en condutor tipo RHZ1-2OL (S) 12/20 kV 3(1 x 240 mm 2 Al). - Servizos auxiliares: dous (2) transformadores de 160 kVA de potencia unitaria e relación de transformación 15/0,4-0,23 kV, un armario de B. T. para a distribución para os circuítos auxiliares da subestación, os circuítos de mando, control e protección e para os circuítos de telecontrol, un equipo cargador-batería de 125 V c. c., un equipo cargador-batería de 48 V c. c., un armario UCI (unidade de control integrada) e un equipo de comunicacións. - Sistema de proteccións, control, comunicacións e medida. - Rede de terras: en cobre de 95 mm 2 de sección mínima, en mallado de 2,5 x 2,5 m e soterrada a 0,8 metros de profundidade. Localización das instalacións: Lugar de Aguieiros, termo municipal de Arteixo, na parcela delimitada pola poligonal de Coordenadas UTM (ETRS89) seguintes: Orzamento: 3.978.033, 00 €. 10. No expediente consta un informe favorable dos servizos técnicos desta xefatura territorial De acordo con todo o indicado, RESOLVO 1. Conceder a autorización administrativa de construción proxecto técnico denominado Modificado I Subestación Morás 66 kV, nova construción.2. Considerando a planificación de UNION FENOSA DISTRIBUCION S. A., as instalacións serán executadas no prazo de dezaoito (18) meses, contado a partires da data da resolución do día seguinte ao da publicación da presente resolución no Diario Oficial de Galicia.3. A posta en servizo da instalación (autorización de explotación), deberá ser expresamente solicitada polo titular da mesma perante desta Xefatura Territorial, acompañando á citada solicitude da seguinte documentación: - Declaracións de conformidade relativas ao material ou equipo e certificacións ou homologacións, se procede, segundo establece o punto 3d) da ITC-RAT 22, do Real Decreto 337/2014, do 9 de maio de 2014, polo que se aproban o Regulamento sobre Condicións Técnicas e Garantías de Seguridade en Instalacións Eléctricas de Alta Tensión e as súas Instrucións Técnicas Complementarias ITC-RAT 01 a 23 ou xustificación da non necesidade. - Certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas que sexan de aplicación na montaxe e posta a punto.4. Sendo o obxecto da construción da Subestación Morás 66 kV atender a demanda eléctrica do Parque Empresarial de Arteixo (ACTECA), todos os compoñentes da dita subestación que figuran no proxecto baixo as referencias futuro/futura NON forman parte da presente resolución. No caso de que nun futuro fose necesaria a construción dalgún dos compoñentes recollidos baixo as denominacións indicadas, deberanse recoller no proxecto ou proxectos de execución que sexan necesarios para ser sometidos á súa tramitación regulamentaria nos termos dispostos no Título VII do Real Decreto 1955/2000, do 1 de decembro. Contra a presente resolución, que non é definitiva en vía administrativa, poderase interpor recurso de alzada ante o Conselleiro de Economía, Emprego e Industria no prazo dun (1) mes contado a partires do día seguinte ó da súa notificación ou publicación nos termos establecidos nos artigos 121 e 122 da Lei 39/2015, do 1 de outubro, do Procedemento Administrativo Común das Administracións Públicas, sen prexuízo de que os interesados poidan promover calquera outra acción que consideren pertinente para a defensa dos seus intereses. A Coruña, 9 de febreiro de 2018 O Xefe Territorial Isidoro Martínez Arca